Град је са породицом Тренкавела (која је владала њиме) био главно упориште катара, због чега га је Симон де Монфорт опсео током Албижанског похода. Град се предао 15. августа 1209. године, а Монфорт је наредио да се Тренкавели побију, након чега је он постао нови виконт. Када су крсташи освојили Каркасон становништву су отели сву имовину и протерали их голе из града. Каркасон од тада постаје главна француска погранична утврда према краљевини Арагон. Град долази под директну в ласт француске круне, а 1247. године Луј IX оснива нови део града са друге стране реке.